section_heading: Povijest sastava
paragraph_text: Prvo ime sastava bilo je Mann-Hugg Blues Brothers, a osnovan je u Londonu u prosincu, 1962. u sastavu: Manfred Mann (orgulje) i Mike Hugg (bubnjevi). Nakon toga sastavu se pridružio solo gitarist Mike Vickers, Dave Richmond na basu, i Paul Jones, kao pjevač i i svirač usne harmonike. U ovoj postavi, sastav je promijenio ime u Manfred Mann & The Manfreds. Nastupajući stalno tijekom sezone 1962. – 1963., privukli su pozornost na sebe zvukom Manfredovih orgulja, Jonesovim soul vokalom i povremenim duhačima pri nastupima.